רודריגו בורג'ה

**‎תפריט האתר: אמבר , פרקי הסיפור , דמויות , בני המשפחה , מועדים ואירועים , ממשל ומשטר , ההיסטוריה המוכרת , גאוגרפיה ומקומות , כוחות**

**האפיפיור אלכסנדר השישי** לכנסיה שבאמבר (שמו במקור: הרוזן **רודריגו בורג'ה** - **Rodrigo de Borja**) (מבית בורג'ה) הוא האפיפיור של אמבר בהווה (נראה כאדם מבוגר בן 60).

רודריגו הוא נציג זמני של בית בורג'ה ונציג קבוע של הכנסייה בסנאט של האצילים.

מתנגדיו טוענים כי הוא אחד האפיפיורים המושחתים בתולדות הכנסייה. סמלו הוא פר אדום על רקע זהב.

הוא נולד בעיר שטיבה (Xàtiva) נסע לעיר אמבר ללמוד משפטים, כאשר בסיום לימודיו תואר כ"אחד המשפטנים הבולטים ביותר". כשדודו קָליקסטוּס השלישי התמנה לאפיפיור שינה את שמו לבורחה (Borja), או בהגייה התארית בורג'ה (Borgia), כשם משפחתם של אמו ושל דודו המיוחסים לבית ברוג'ה. בגיל 26 מינה אותו דודו, בהתאם לגישה הנפוטיסטית אשר רווחה, לבישוף (הגמון), לקרדינל (חשמן) ולבסוף לסגן קנצלר ומנהל החצר של האפיפיור.

הוא היה מעורה מאוד בניהול עסקי הכנסייה ובמנגנון הבירוקרטיה האפיפיורית וזאת בשל תקופת כהונתו הארוכה כקרדינל וכסגן קנצלר ומנהל החצר של האפיפיור. עם השנים הפך לעשיר שבין חברי הקולגיום הקדוש (אסיפת הקרדינלים).

אחרי מותו של אינוקנטיוס השמיני (האפיפיור הקודם), התכנסה קונקלווה ובחרה ב**רודריגו בורג'ה** לאפיפיור. שלושת המועמדים המובילים לראשות הכס הקדוש היו הקרדינלים: **רודריגו בורג'ה**, אסקניו ספורצה וג'וליאנו דלה רוברה. למרות שאין הוכחה ודאית לסימוניה (סחר או קנייה של משרות קודש), על פי השמועה בורג'ה, שכשל בבחירות הקודמות לאפיפיורות מול אינוקנטיוס השמיני, קנה בכספו הרב את תמיכתם של קרדינלים שונים, ובכללם את זו של הקרדינל אסקניו ספורצה, אותו שיחד על פי האגדה בארבעה פרדים עמוסי כסף. בורג'ה בחר את השם אלכסנדר השישי, לאור המחלוקת על מעמדו של האפיפיור אלכסנדר החמישי. מיד עם בחירתו ניגש לערוך רפורמות בכנסייה ולחוקק חוק שאסר על מתן שוחד.

מתנגדיו טוענים כי בעת בחירתו לאפיפיור היו לבורג'ה הכנסות משלוש משרות בישוף בהן החזיק, וממנזרים שונים שעמד בראשם באמבר וברחבי ממלכות המעגל הזהוב, ממלגה שנתית של 8,000 דוקטים כסגן קנצלר ו-6,000 דוקטים כקרדינל.

שונאיו מפיציים שמועות כי את העושר הרב שצבר ניצל בורג'ה להתענגות על מנעמי החיים; הוא בנה לעצמו ארמון רחב ידיים באמבר בן שלוש קומות, שרוהט ברהיטים מפוארים מצופים בבד סאטין וקטיפה רקומת זהב, אולמות מעוטרים בגובלנים וכלי שולחן עשויים זהב ופנינים. מספרים כי הוא התרברב שברשותו די מטבעות זהב כדי למלא את אולם הריקודים בטירת אמבר.

חבריו מספרים כי הוא נחשב לאדם מוכשר, נשוא-פנים, נעים הליכות וטוב מזג, שנון, מבריק, מלומד עם ידע באומנויות ומדעים וכבוד רב לכנסייה.

הנסיכה פלורימל סיפרה על חיבתו היתרה לנשים ועל כך שהוא טען בפניה כי נשים "נמשכות אליו בכוח רב מזה שבו נמשך הברזל אל המגנט".

שמועה זדונית אחרת מספרת כי דוגמה ידועה לשחיתותו המינית היא מופע החשפנות והאורגיה ההמונית שזכתה לכינוי "בלט הערמונים", במהלכו נשים לבושות התפשטו בהדרגה תוך שליקטו ערמונים שהיו מפוזרים על הרצפה, בעוד שהאפיפיור ואחותו צפו.

הוא מתעלם בצורה בוטה מחוקי הצליבט - חוקי הפרישות של הכנסייה שאוסרים על כמרים לקחת נשים ולהוליד ילדים.

את מערכת היחסים הארוכה ביותר ניהל עם פילגשו ונוצה דיי קטני (Vanozza dei Cattani) (שיש המכנים אותה "זונת צמרת"), הפילגש ונוצה דיי קטני אינה ממעמד האצולה והיא ילדה לו ארבעה צאצאים, ביניהם בנו הבכור הקרדינל צ'זארה בורג'ה ובתו היפיפיה הליידי לוקרציה בורג'ה. ברוג'ה הכיר בכולם ודאג להשיג להם משרות, תארים ואדמות.

לאחרונה, לאחר שנבחר לאפיפיור, הוא עזב את הפילגש הקודמת שלו לקח לו לפילגש חדשה והיא **הליידי ג'וליה פארנזה** "היפה" בהיותה בת 19 ונשואה לאחר (**הליידי** **ג'וליה פארנזה** היא מבית דרה - משפחת אצולה זוטרה באמבר).

אחר שהתפנה לצבירת עושר, רדיפת שמלות וקידום משפחתו. הוא מינה לקרדינלים את בנו צ'זארה בן ה-18 ואת אלסאנדרו פַארְנֶזֶה, אחיה של אחת מפילגשיו, הצעיר עוד יותר.

אלכסנדר כרת ברית עם משפחת בית ספורצה כשהשיא את לוקרציה ברוב הדר ללורד ג'ובאני ספורצה, בנו הממזר של בן דודו של הקרדינל אסקניו ספורצה. נישואיהם בוטלו על ידי **האפיפיור אלכסנדר השישי** בשל טענות לאימפוטנציה שלו.

יש שמועות כי הוא נוהג להיפטר מיריביו על ידי הזמנתם לסעודה מפוארת, הכוללת מנות מורעלות. בסיום הארוחה הוא היה מודיע להם שהם הולכים למות, ומשנה את צוואתם כך שהוא יהיה יורשם היחיד.

למידע נוסף: ראו מאמר על הצל שלו בכדור הארץ.